Diari Oficial de la Generalitat Valenciana


Sumari del DOGV 1044, del 14-04-1989 (1989/813608)

ORDRE de 3 d'abril de 1989, de la Conselleria d'Agricultura i Pesca, per la qual es fixen les ajudes relatives al sector pesquer afectat pels temporals de vent de febrer de 1989.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/03/(1)/dof/vci/html**

### Dades del document

Número de DOGV
:   1044

Data del DOGV
:   14-04-1989

Secció del DOGV
:   DISPOSICIONS GENERALS

Número del document
:   1989/813608


Data del document
:   03-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 d'abril de 1989, de la Conselleria d'Agricultura i Pesca, per la qual es fixen les ajudes relatives al sector pesquer afectat pels temporals de vent de febrer de 1989.  
Article primer  
Aquesta disposició regula el règim de les ajudes que la Conselleria d?Agricultura i Pesca atorgarà al Sector de la Pesca i l'Aqüicultura, per tal de pal·liar les conseqüències desfavorables, tant socials com materials, dels temporals de vent de febrer de 1989.  
Article segon  
Les ajudes, que consisteixen a una subvenció fins el 30% a fons perdut, es destinaran a alguna de les finalitats següents:  
a) Reparació de danys causats a vaixells de pesca.  
b) Obres de reposició a instal·lacions d'aqüicultura.  
Article tercer  
Es podran beneficiar d'aquestes ajudes les persones físiques o jurídiques dedicades a la pesca i a l'aqüicultura que havien sofert danys a conseqüència dels temporals de vent del 25 i 26 de febrer de 1989.  
Article quart  
La documentació es presentarà a les direccions territorials de la Conselleria d?agricultura i Pesca, abans del 20 de maig de 1989.  
Article cinquè  
La sol·licitud i la documentació annexa que les persones interessades hauran de presentar, és la que es determina al model que s'adjunta en aquesta ordre.  
Article sisé  
Les obres, les instal·lacions i les adquisicions es realitzaran abans del 30 de setembre de 1989. Si per causes justificades no s'acompleix aquest termini, es podrà sol·licitar la pròrroga corresponent.  
Finalitzada la realització del projecte o la inversió, la persona interessada haurà de presentar els documents que n'acrediten l?execució.  
Article seté  
Els serveis tècnics de la Conselleria d?agricultura i Pesca, de conformitat amb les instruccions cursades per la Direcció General de Política Forestal i Pesquera, faran les valoracions corresponents de la inversió pretesa.  
La Direcció General susdita realitzarà l'aprovació de l'expedient i la notificació a la persona interessada. Les subvencions aprovades es faran amb càrrec al Projecte 701/000/89 del Pressupost de la Generalitat Valenciana de 1989, dins el Programa 714.10 d'Ordenació i Millora de la Producció Pesquera.  
Així mateix, els serveis tècnics esmentats supervisaran i certificaran, si s'escau, la realització de les inversions, com a tràmit previ al pagament de la subvenció.  
DISPOSICIONS FINALS  
Primera  
La Direcció General de Política Forestal i Pesquera queda facultada per a dictar les disposicions necessàries per a l'aplicació d'aquesta ordre.  
Segona  
Aquesta ordre començarà a vigir el dia de la publicació al Diari Oficial de la Generalitat Valenciana.  
València, 3 d'abril de 1989.  
El Conseller d?agricultura i Pesca,   
LLUIS FONT DE MORA MONTESINOS  
ANNEX  
SOL·LICITUD D'AJUDA ECONÒMICA  
Danys produïts pels temporals de vent a la pesca i l'aqüicultura.  
SOL·LICITANT  
Cognoms Nom   
DNI Domicili c/   
Població Codi Postal   
Compte i Entitat Bancària   
DECLARA: Que ha sofert danys a conseqüència dels temporals de vent de  
febrer de 1989, que es quantifiquen en:  
Localitat:   
Instal·lació danyada:   
Valor danys:   
SOL·LICITA: Ajuda economitza, per a una inversió de pessetes,  
que servesca per reparar els danys ocasionats.  
DOCUMENTACIÓ QUE S`ADJUNTA:  
- Descripció valorada dels danys i de la finalitat sol·licitada.  
- Compliment de les obligacions fiscals i de la Seguretat Social.  
- Declaració d'altres ajudes sol·licitades o obtingudes.  
 A d de 1989  
EL/LA SOL·LICITANT  
HBLE. SR. CONSELLER D`AGRICULTURA, I PESCA


Còpia Permalink ELI